<classify> RAIS wa Shirikisho la Soka Tanzania TFF, Wallace Karia amesema timu ya taifa ya wanawake ya Bara, Kilimanjaro Queens imewapa heshima kubwa kwa kutwaa ubingwa wa Cecafa na anaamini siku moja soka ya wanawake italeta kombe la Afrika nchini.Kilimanjaro Queens mwishoni mwa wiki iliyopita ilitwaa ubingwa huo kwa mara ya pili mfululizo baada ya kuifunga Ethiopia mabao 4-1 mjini Kigali, Rwanda.Aidha, Karia alimshukuru Rais John Magufuli kwa pongezi zake akiahidi hawatomuangusha na ikimpendeza watafuata maelekezo yake kutoka kwa wasaidizi wake.Rais Magufuli juzi alipomaliza kutangaza mabadiliko kwenye nafasi mbalimbali za uongozi katika serikali yake, aliipongeza pia Kili Queens kwa kutwaa ubingwa wa Cecafa.Ushindi wa mabao 4-1 dhidi ya Ethiopia katika mechi ya mwisho ndio uliohalalisha ubingwa kwa Kili Queens, na hasa baada ya wenyeji Rwanda kufungwa mabao 2-0 na Kenya.Timu hiyo ilitwaa ubingwa huo kwa kuwa na uwiano mzuri wa mabao baada ya kulingana pointi na Uganda iliyoshika nafasi ya pili. Timu hizo zote zilimaliza zikiwa zimelingana pointi, saba.Akizungumza na wachezaji wa timu hiyo kabla ya kupata nao chakula cha mchana Dar es Salaam jana, Karia alisema Kili Queens imeipa heshima kupwa kwa kutetea ubingwa mara mbili mfululizo na amaamini itaendelea na moto huo.Mwakani tutatwaa tena ubingwa huu ili kombe libaki moja kwa moja Tanzania Cecafa watafute kombe lingine, alisema.Timu hii imekaa kambini muda miezi 11 ikifanya maandalizi na sasa tunajipanga na mashindano ya Afrika, alisema.Haijifichi nyie ndio mmetufungulia kutuletea vikombe, alisema Karia.Alisema wataangalia uwezekano wa kuitafutia timu ya taifa ya wanawake kambi ya nje ya nchi japo kwa mwezi mmoja ili wachezaji wake wapate uzoefu.  <topic>: michezo 